Twee vas oor gewapende roof met speelgoedpistool | Maroela Media
Twee persone, onderskeidelik 23 en 28 jaar oud, is Dinsdag in hegtenis geneem op aanklag van gewapende roof. Een van die persone was met ŉ speelgoedpistool gewapen.
Kapt. Xoli Mbele, woordvoerder van die polisie, het gesê ŉ 37-jarige man is op die hoek van Nugget- en Presidentstraat in Johannesburg se middestad oorval. “Hy het van Witbank in Mpumalanga gekom om selfoontoerusting te koop. Hy was met die voorraad op pad om ŉ taxi te kry om huis toe te keer, toe twee persone hom voorgekeer het. Een van die persone het ŉ vuurwapen (speelgoedpistool) op hom gerig en sy medepligtige het hom gewurg. Die man se beursie, met die kontant daarin, en twee selfone is gebuit.”
Die man het hulle agternagesit waarna die verdagte, wat die speelgoedpistool by hom gehad het, hom daarmee aangerand het en in Pink House, op die hoek van Albertina Sisulu- en Nuggetstraat in gehardloop. “Die polisie het tot die man se redding gekom en die twee verdagtes in die gebou in hegtenis geneem. Die beamptes het beslag gelê op die selfone en speelgoedpistool. Die man se beursie is nie gevind nie.”
“Die polisie se ondersoek duur voort. Die verdagtes sal binnekort in die Johannesburgse landdroshof verskyn,” het Mbele gesê.
Genl.maj. Masha, Johannesburgse distriksbevelvoerder, het die beamptes geloof vir hul vinnig reaksie en dat hulle die ekstra myl gestap het om die slagoffer by te staan.
Pleks van hulle op misdaad toespits, word daar eerder geaarto en met haatspraak geploeg. Belaglik!
Alles “rookskerm” om die GELDSPOOR te verdoesel!
Waar’s die GELD?
Ek verstaan nie hierdie negatiewe kommentaar nie. Haarspraak = waar kom dit voor in die berig.
Die Beamptes het die slagoffer se reiskoste betaal terug huiz toe. Sou enige van julle wat so negatiewe kommentaar lewer dit gedoen het? Ek twyfel
speelgoed wapens moet verbied word. ek was vir jare in my eie besigheid en het baie speelgoed verkoop maar geweier om speelgoed wapens aan te hou. dit was al van 1973 tot 2010. my kliente het my standpunt waardeer en my goed ondersteun.
Baie dankie vir die lede se barmhartigheid dat hul gesien het dat die man kan tuis kom. Die hof moet die rowers net so swaar straf soos wat hul een sal straf met ‘n regte vuurwapen daar moet nie n verskil wees nie. Hul doel was gewapende roof.
Jiem · 4 weke gelede
Ek wonder sommer net. Hoe kan n persoon met n speelgoedpistool “gewapen” wees.
Is dit korrek om dit so te stel, dis mos nie n wapen nie.
Ek kan myself “bewapen” met ñ besemstok ook. Enige instrument wat ek kan gebruik om te roof of aan te rand word geag ñ wapen te wees.
Jiem, dit mag dalk nie ‘n regte wapen wees nie, maar sou jy dit geweet het as jy in ‘n vuurwapen moes vaskyk as jy geroof word?
Hy het die slagoffer volgens die berig daarmee aangerand – dus het hy die ding wel as ‘n wapen aangewend.